Cum se vede și din scrisori adresate altor destinatari, încântarea lui Pliniu de a afla că străinii îl asociază în chip spontan și chiar îl confundă cu celebrul Tacit trădează orgoliul lui de scriitor: Nu pot să spun câtă mulțumire este pentru mine faptul că numele noastre reprezintă literatura ca și cum ar denumi literatura, nu oamenii, că și unul și altul suntem cunoscuți prin scrierile noastre chiar de aceia pentru care altfel suntem necunoscuți.